open-index/open-wikipedia-markdown huggingface dataset:
Gennes-Ivergny

**Gennes-Ivergny** on vald Põhja-Prantsusmaal Pas-de-Calais' departemangus.

Väike põllumajandusküla asub Authie jõe põhjakaldal, Somme'i departemangu piiril, 51 km Arrasist läänes, teede D115 ja D124 ristumiskoha ümbruses.

## Huviväärsused

* St. Louis' kirik, pärineb 17. sajandist.
* Sõjakalmistu.
* 16. sajandi härrastemaja 5-tahulise torniga.

## Vaata ka

* Pas-de-Calais' departemangu haldusüksuste loend

## Viited
Givenchy-le-Noble

**Givenchy-le-Noble** on vald Põhja-Prantsusmaal Pas-de-Calais' departemangus.

Väike põllumajandusküla asub 23 km Arrasist läänes, teede D8 ja D77 ristumiskoha ümbruses.

## Huviväärsused

* 1850. aastal Givenchy ja Lignereuili losside vahele mõlemale poole teed rajatud kahe kilomeetri pikkune kahekordne pärnarida.
* St. Brigude'i kirik, pärineb 18. sajandist.
* 18. sajandi loss, ehitatud 1716. aastal François de Lelèsi poolt.

## Vaata ka

* Pas-de-Calais' departemangu haldusüksuste loend

## Viited
Ceļmalas

**Ceļmalas** on küla (*ciems*) Lätis Gulbene piirkonnas Stradi vallas.

Küla asub valla kirdeosas, Riiast 188 km kaugusel Gulbene linna piiril. Küla lahutab linnast Asarupe jõgi. Asulas on bussipeatus Ceļu pārvalde 26.

## Elanike arv


* 118 (1989)
* 122 (2000)
* 107 (2011)

* 105 (2017)
* 91 (2021)
* 82 (2025)


## Viited
Gommecourt (Pas-de-Calais)

**Gommecourt** on vald Põhja-Prantsusmaal Pas-de-Calais' departemangus.

Väike põllumajandusküla asub 23 km Arrasist lõunas, tee D6 ääres.

## Huviväärsused

* St. Martini kirik, pärast Esimest maailmasõda koos enamusega külast uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend
* Rünnak Gommecourti eendile

## Viited
Margas

**Margas** on küla (*ciems*) Lätis Gulbene piirkonnas Stradi vallas.

Küla asub valla kirdeosas, Riiast 186 km kaugusel Gulbene linna piiril. Küla jääb Asarupe ja Krustalīce jõe äärde.

Külla jääb osaliselt Vana-Gulbene mõisa hoonetekompleks.

## Elanike arv


* 134 (1970)
* 172 (1979)
* 32 (1989)
* 42 (2000)

* 39 (2011)
* 38 (2017)
* 42 (2021)
* 44 (2025)


## Viited
Stradi

**Stradi** (vanasti ka **Pāmeri**, **Pomeri** või **Paliena**) on küla (*ciems*) Lätis Gulbene piirkonnas Stradi vallas.

Küla asub valla keskosas, Riiast 188 ja valla ning piirkonna keskusest Gulbenest 4,7 km kaugusel. Küla jääb merepinnast 112 meetri kõrgusele Krustalīce jõe kaldale.

Stradi on vana küla, mis on nime andnud ka vallale. Kasvama hakkas asula nõukogude perioodil, mil sellest sai Kirovi-nimelise kolhoosi keskasula ja tehnopark. Asulas on raamatukogu. Sinna jääb Paliena bussipeatus.

## Elanikkond


* 42 (1970)
* 137 (1979)
* 253 (1989)
* 252 (2000)
* 192 (2011)

* 194 (2015)
* 185 (2017)
* 161 (2021)
* 149 (2025)


## Viited
Harry Toffolo

**Harry Stefano Toffolo** (sündinud 19. augustil 1995 Welwyn Garden Citys) on Inglismaa jalgpallur, kes mängib vasakkaitsjana Inglismaa Premier League'i klubis Nottingham Forest.

2008. aastal liitus ta Norwich City noorteakadeemiaga. Norwich City põhimeeskonnas debüteeris ta 25. augustil 2015 Inglismaa liigakarikavõistluste mängus Rotherham Unitedi vastu. Norwich City meeskonnas mängis ta pärast seda veel vaid kahel korral hooajal 2016/17. Ülejäänud ajal oli ta peamiselt laenul teistes klubides: hooajal 2014/15 Inglismaa tugevuselt kolmanda liiga League One'i klubis Swindon Town, hooajal 2015/16 Inglismaa esiliigaklubis Rotherham United ja League One'i klubis Peterborough United, hooajal 2016/17 League One'i klubis Scunthorpe United ning hooaja 2017/18 esimeses pooles League One'i klubis Doncaster Rovers.

2018. aasta jaanuaris sõlmis ta kuni hooaja lõpuni lepingu Inglismaa esiliigaklubiga Millwall, kuid ta ei mänginud seal kordagi.

2018. aasta juunis sõlmis ta kaheaastase lepingu Inglismaa tugevuselt neljanda liiga League Two klubiga Lincoln City. Hooajal 2018/19 valiti Toffolo League Two hooaja sümboolsesse koosseisu.

2020. aasta jaanuaris sõlmis ta kahe ja pool aasta pikkuse lepingu Inglismaa esiliigaklubiga Huddersfield Town.

2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga.

Aastatel 2013–2016 mängis Toffolo Inglismaa noortekoondistes.

## Viited

## Välislingid
Gomiécourt

**Gomiécourt** on vald Põhja-Prantsusmaal Pas-de-Calais' departemangus.

Väike põllumajandusküla asub 16 km} Arrasist lõunas, teede D9 ja C9 ristumiskoha ümbruses.

## Huviväärsused

* St. Pierre'i kirik – pärast Esimest maailmasõda koos enamusega külast uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Antani

**Antani** on küla (*mazciems*) Lätis Gulbene piirkonnas Stradi vallas.
 
Küla asub valla põhjaosas Mellupe jõe ääres. Sinna jäi varem Stradi raudteepeatus. Kultuurimälestistest on riikliku kaitse all Antani muinaskalmed ehk Rootsi kalmistu ja küla lähistel asuvad Antani II muinaskalmed.

## Viited
Black Hawk (täpsustus)

**Black Hawk** võib tähendada järgmist:

*Sikorsky UH-60 Black Hawk, sõjaväehelikopter
*Must Haugas (Black Hawk), indiaanipealik (eluaastad 1767–1838)
*Black Hawk, linn USA-s Colorado osariigis
*Black Hawki maakond, maakond USA-s Iowa osariigis
*Chicago Blackhawks, jäähokiklubi
Kelsey-Lee Barber

**Kelsey-Lee Barber** (2018. aastani **Kelsey-Lee Roberts**; sündinud 20. septembril 1991 East Londonis Lõuna-Aafrika Vabariigis) on Austraalia odaviskaja, kahekordne maailmameister.

Ta tegi täiskasvanute tiitlivõistluste debüüdi 2014. aasta Rahvaste Ühenduse mängudel Glasgow's, kus võitis pronksmedali.

2017. aasta maailmameistrivõistlustel Londonis pääses ta finaali ning oli tulemusega 60.76 kümnes.

2018. aasta Rahvaste Ühenduse mängudel Austraalias Gold Coastis võitis ta kaasmaalase Kathryn Mitchelli järel hõbemedali.

2019. aasta maailmameistrivõistlustel Dohas tuli Barber 66.56-ga hiinlaste Liu Shiyingi ja Lü Huihui ees maailmameistriks.

2020. aasta suveolümpiamängudel Tokyos viskas ta 64.56 ning võitis Shiyingi ja Maria Andrejczyki järel pronksmedali.

2022. aasta maailmameistrivõistlustel Eugene'is tuli ta uuesti maailmameistriks, olles visanud finaalis 66.91.

Barberi isiklik rekord odaviskes on 2019. aastal Luzernis visatud **67.70**.

## Isiklikku

Barber on sündinud Lõuna-Aafrika Vabariigis. Tema perekond kolis Austraaliasse 2000. aastal.

Ta on 2018. aastast abielus kergejõustikutreener Mike Barberiga.

## Viited

## Välislingid

*
Bonanza (Colorado)

**Bonanza** on linn USA-s Colorado osariigis Saguache'i maakonnas.

Elanike arv on 2020. aastas rahvaloenduse kohaselt 17. Bonanza on teine kõige väiksema elanike arvuga linn Colorado osariigis (vähem elab elanikke ainult Jeffersoni maakonnas asuvas Lakeside'is).

Bonanza on endine hõbedakaevanduslinn. Hõbeda leiukohad avastati Bonanza lähedal 1880. aastal. Juba järgmisel aastal sai Bonanza linnaõigused. USA rahvaloenduse järgi oli Bonanzas suurim elanike arv 1930. aastal, kui seal elas 445 inimest. Pärast seda hakkas elanike arv linnas kiiresti langema ja 1980. aastal elas linnas vaid kaheksa inimest.

## Viited

## Välislingid

* http://www.saguache.org/towns/bonanza/index.html
Mezīši

**Mezīši** on küla (*mazciems*) Lätis Gulbene piirkonnas Stradi vallas.
 
Küla asub valla lõunaosas Mezītise järve ääres.

Aastal 2007 oli külas 14 elanikku.

## Viited
Kinnunen (perekonnanimi)

**Kinnunen** on soomepärane perekonnanimi.

## Nime tuntud kandjaid
*Jorma Kinnunen (1941–2019), soome kergejõustiklane, odaviskaja
*Kimmo Kinnunen (sündinud 1968), soome odaviskaja
*Laila Kinnunen (1939–2000), soome estraadilaulja
*Sven Kinnunen (1930–2009), eesti tehnikateadlane, emeriitprofessor
*Tapani Kinnunen (sündinud 1962), soome luuletaja
Ekaterina Velmezova

**Ekaterina Velmezova** (sündinud 3. veebruaril 1973) on keeleteadlane, tõlkija ja luuletaja.

Ta töötab professorina Lausanne'i Ülikoolis ja külalisprofessorina Tartu Ülikoolis. Tema eriala on keeleteaduse ajalugu. 

Ta on tõlkinud vene keelde muuhulgas Jaan Kaplinski luulekogu "Tule tagasi helmemänd" ja Charles Bally raamatu "Le langage et la vie". 

Ta on avaldanud artikleid ja retsensioone ajalehes Sirp, luuletusi ajakirjades Võšgorod ja Tallinn ning mitmekeelse (vene, prantsuse, eesti) luulekogu "Время, конец и начало" (2021).

## Teoseid
*Вельмезова, Е. В. (2004). *Чешские заговоры: исслед. и тексты*. М.: Индрик.
*Velmezova, Ekaterina (2007). *Les lois du sens: la sémantique marriste*. (Slavica Helvetica 77.) Bern.
*Вельмезова, Е. В. (2014). История лингвистики в истории литературы. М.: Индрик.
*Velmezova, Ekaterina (ed.) (2015). *L'École sémiotique de Moscou-Tartu / Tartu-Moscou: Histoire. Épistémologie. Actualité.* (Slavica Occitania 40.) Toulouse: Université de Toulouse-Le Mirail. 
*Velmezova, Ekaterina; Kull, Kalevi; Cowley, Stephen J. (eds.) 2015. *Biosemiotic Perspectives on Language and Linguistics* (Biosemiotics 13.) Cham: Springer.
*Velmezova, Ekaterina; Fadda, Emanuele (eds.) 2022. *Ferdinand de Saussure today: Semiotics, history, epistemology* (Sign Systems Studies 50/1.) Tartu: University of Tartu Press.

## Luulekogud
* 2021. *Время, конец и начало*. Tartu: Dialoog.
* 2023. *Тасму*. Tartu: Dialoog. (Eesti Kultuurkapitali aastaauhinna finalist 2024)
* 2025. *Межстрочник*. Tallinn: Avenarius.

### Tõlkeid
*Балли, Ш. 2003. *Язык и жизнь*. М.
*Каплинский, Яан 2021. *Вернись, янтарная сосна*. (Поэтические вариации Екатерины Вельмезовой.) Tallinn: Aleksandra.
*Каплинский, Яан 2023. *Под тенью янтарной сосны*. (Переводы и поэтические вариации Екатерины Вельмезовой.) Tallinn: Aleksandra.
*Ристикиви, Карл 2024. *Путь человека*. (Перевод Екатерины Вельмезовой.) Tallinn: Aleksandra.

## Tunnustus
*2024 luule laureaat slaavi kultuuriseltside konkursil Tartus
*2025 proosa laureaat slaavi kultuuriseltside konkursil Tartus

## Viited

## Välislingid
*Joonistus saateks Edvard Griegi "Hommikumeeleolule".
*Intervjuu
Samiņi

**Samiņi** on küla (*mazciems*) Lätis Gulbene piirkonnas Stradi vallas.
 
Küla asub valla keskosas Krustalīce jõe ääres.
## Viited
Nātiņi

**Nātiņi** on küla (*mazciems*) Lätis Gulbene piirkonnas Stradi vallas.
 
Küla asub valla loodeosas Krustalīce jõe ääres. Nātiņi jääb Gulbene linna piirile. Asulas on Tiltakalnsi bussipeatus.

Looduskaitse all on külas kasvav Vainagi tamm ümbermõõduga 4 meetrit.

## Viited
2022. aasta meeste rannavõrkpalli Euroopa meistrivõistlused

**2022. aasta meeste rannavõrkpalli Euroopa meistrivõistlused** olid Euroopa Võrkpalliliidu CEV korraldatavad meeste Euroopa meistrivõistlused rannavõrkpallis. Võistlused toimusid 16.–21. augustil 2022 Münchenis, Saksamaal. Võistlustele pääsesid 32 paari.

Võistluse võitsid esmakordselt David Åhman ja Jonatan Hellvig, kes esindasid Rootsit. Eestit esindasid võistlustel Kusti Nõlvak ja Mart Tiisaar, kes jõudsid 16 parema sekka.

## Eelring
### Protseduur
Eelringi pääses kvalifikatsioonide kaudu 32 rannavõrkpallipaari, kellest 24 pääsevad väljalangemismängudele. Võistkonnad jagati alagruppidesse loosi kaudu 22. juunil 2022. Eelringist pääsevad alagrupi võitjad otse 16 parema hulka. Alagrupi 2 ja 3 koht pääsevad 24 hulka. Alagrupis mängib iga võistkond kaks mängu. Esimeses mängus lähevad paarid vastamisi asetuse järgi (esimene ja neljas ning teine ja kolmas). Teises mängus lähevad vastamisi esimeste mängude võitjad omavahel ning kaotajad omavahel.

**Edasipääseja selgitamine**:
# Võidetud mängud (mängud võidetud/mängud kaotatud)
# Kui võistkonnad jäävad viiki, siis arvestatakse võidetud punkte:
#* 2 punkti: mäng võidetud
#* 1 punkt: mäng kaotatud
# Kui võistkonnad on viigis ka selles arvestuses, siis CEV selgitab võitja alljärgnevas järjekorras:
#*Geimide jagatis: järjestus selgitatakse kõigi võidetud geimide jagamisel kõigi kaotatud geimidega.
#*Punktide jagatis: kui geimide jagatise põhjal viik püsib, selgitatakse järjestus kõigi saadud punktide jagamisel kõigi kaotatud punktidega.

Alagrupimängud toimusid 16.–17. augustil 2022.

### A-alagrupp

### B-alagrupp

### C-alagrupp

### D-alagrupp

### E-alagrupp

### F-alagrupp

### G-alagrupp

### H-alagrupp

## Väljalangemismängud



### 1/12 finaal

### 1/8 finaal

### Veerandfinaal

### Poolfinaal

### Kolmanda koha mäng

### Finaal

## Lõppjärjestus

## Välislingid

* Koduleht CEV EuroBeachVolley 2022
* Reeglistik CEV EuroBeachVolley 2022
* Alagruppide loosimine CEV EuroBeachVolley 2022
* EM 2022 rannavõrkpall European Championships Munich 2022
Maa Õun

**Maa Õun** (saksa keeles *Erdapfel* 'maa' + 'õun') on vanim säilinud Maad kujutav gloobus. Selle valmistas saksa kaupmees ja kartograaf Martin Behaim aastatel 1490–1492. Maad kujutavaid gloobuseid tehti ka varem, kuid neid pole säilinud.

Gloobusel ei ole kujutatud Ameerikat, sest Christoph Columbus naasis sealt alles 1493. aastal.

Tänapäeval tähendab *Erdapfel* saksa keeles kartulit, gloobuse tegemise ajal ei olnud kartuleid veel Ameerikast Euroopasse toodud.

Maa Õun asub muuseumis Nürnbergis.
Stāķi

**Stāķi** on küla (*ciems*) Lätis Gulbene piirkonnas Stradi vallas. 

Küla asub valla kirdeosas merepinnast 130 meetri kõrgusel, Riiast 188 ja valla ning piirkonna keskusest Gulbenest 4 km kaugusel. 

Küla rajati 1970. ka 1980. aastatel kui maaparandajate asula. Külas on raamatukogu, põhikool ja kultuurimaja. Seal asuvad Stāķi ja Stāķu centrsi bussipeatus.

## Elanikkond


* 303 (1970)
* 185 (1979)
* 550 (1989)
* 532 (2000)
* 507 (2011)

* 523 (2015)
* 504 (2017)
* 466 (2021)
* 474 (2025)


## Viited
Šķieneri

**Šķieneri** on küla (*ciems*) Lätis Gulbene piirkonnas Stradi vallas.

Küla asub valla kirdeosas merepinnast 130 meetri kõrgusel, Riiast 187 ja valla ning piirkonna keskusest Gulbenest 4,1 km kaugusel. 

Küla rajati XX sajandil kui riikliku ettevõtte Lauktehnika tööliste asula. Šķieneris on Stāķi postkontor, seal on Šķieneri bussipeatus.

## Elanike arv


* 138 (1970)
* 412 (1979)
* 537 (1989)
* 510 (2000)
* 423 (2011)

* 425 (2017)
* 398 (2017)
* 348 (2021)
* 353 (2025)


## Viited
Narva Raadio

**Narva Raadio** on kohalik jaam Narvas.

Raadiojaam tegutses sagedusel 89,8 MHz. Praegu on sellel sagedusel Maximus.

Praegu levib jaam internetis.

## Vaata ka
* Eesti raadiojaamade loend
Star FM Eesti

**Star FM Eesti** on Eesti raadiojaam, mis mängib vaid Eesti muusikat.

Star FM Eesti on kuuldav Haapsalus ja Läänemaal 103,8 MHz, Võrus ja Võrumaal 94,8 MHz, Rakveres ja Lääne-Virumaal 88,5 MHz, Põltsamaal ja Jõgevamaal 95,8MHz, Tallinnas ja Harjumaal 95,8 MHz, Saaremaal 89,6 MHz, Valgas ja Valgamaal 100,4 MHz

Tallinn 10A DAB+ 209,936 MHz

Koeru 7A DAB+ 188,928 MHz

Pehka 10A DAB+ 209,936 MHz

Tartu 5A DAB+ 174,928 MHz

Seljametsa 6A DAB+ 181,936 MHz

Kuula parimat kodumaist muusikat Star FM Eesti kodulehelt - Star FM Eesti

Star FM Eesti toob sinuni parima kodumaise muusika! Eetris kõlavad armastatud hitid ja värskeimad lood Eesti tippartistidelt, pakkudes täiuslikku helitausta nii hommikukohvile, autosõidule kui ka hilisõhtusele jalutuskäigule. Nagu Eestimaa loodus, on ka meie muusika mitmekesine ja kaunis – karge nagu hommikune udu rabas, soe nagu suvine rannapäev ja värske nagu kevadine mets. Lisaks parimale Eesti muusikale kuuled argipäeviti kell 6–10 ka Raadio Star FM põhikanali Hommikuprogrammi, mis tõmbab päeva hoogsalt käima ja toob naeru igasse hommikusse.

## Vaata ka
* Eesti raadiojaamade loend
Toome värav (Tallinn)

**Toome värav** ehk **Toomvärav** ehk **Toompea vallivärav** oli Tallinna muldkindlustusvööndi vallivärav Toompeal. Värav rajati 17. sajandi lõpul

Tänapäeva Toompea tänava sihil ning Falgi tee ja Komandandi tee joonel asunud värav lammutati 1860. aastal.
Creede

**Creede** on linn USA-s Colorado osariigis, Minerali maakonna halduskeskus ja ainus omavalitsusüksus. Elanike arv on 2020. aasta rahvaloenduse kohaselt 257. Aastal 2010 oli elanikke 290. Creede on saanud nime 19. sajandi viimastel kümnenditel sealkandis tegutsenud kaevuri Nicholas C. Creede'i järgi.

Esimesed valged asunikud saabusid praeguse Creede'i lähedale juba enne 19. sajandi keskpaiga. 1860. aastate lõpus avastati Creede'i lähedal esimene suur hõbedamaagisoon. 1880. aastate lõpus sai Creede'ist Colorado üks viimaseid suuri hõbedakaevandamise buumilinnu. Linna hõbedakaevandusi teenindas Denver and Rio Grande Western Railroadi raudteeliin. Sajandivahetuseks elas Creede'is ligi 1000 elanikku. Creede sai linnaõigused 19. mail 1892.

1890. aastate alguses suleti osariigi Denveris paljud hasartmänguasutused, mistõttu kolisid paljud need asutused Creede'i. See tõi linnas omakorda kaasa kuritegevuse kasvu ja seal leidsid peidupaiga paljud kuulsad kurjategijad ja lindpriid, teiste seas Soapy Smith ja Robert Ford. Creede'i kuulsus jäi aga üürikeseks, sest juba 1892. aasta juunis leidis linna äripiirkonnas aset suur tulekahju. Umbes samal ajal legaliseeriti Denveris taas hasartmängurlus ja paljud ettevõtted kolisid tagasi sinna. Lisaks tabas 1893. aastal paljusid Colorado hõbedakaevanduslinnu majanduslik langus. Hõbeda hind langes ja paljud kaevandused suleti. Koos sellega hakkas elanike arv linnas vähenema.

Creede'is asub 12 meetrit pikk ja üle 270 kg kaaluv alumiiniumist kahvliskulptuur Creede Fork, mis on tuntud "Maailma suurima kahvlina". See avati 2012. aastal ning sellest on saanud kohalik vaatamisväärsus.


Creede, 1942.jpg|Creede 1942. aastal
Creede Main Street 2.JPG|Creede'i peatänav
Creede fork.jpg|Creede Fork


## Viited

## Välislingid

* https://www.creede.com/city-of-creede.html
I Love You Always Forever

"**I Love You Always Forever**" on Walesi laulja Donna Lewise debüütsingel tema debüütalbumilt "Now in a Minute" (1996). Laulu kirjutas Lewis ning produtseerisid Lewis ja Kevin Killen, see ilmus albumi esiksinglina USA-s 7. mail 1996 ja Ühendkuningriigis 26. augustil  1996. Laul on inspireeritud H.E. Batesi romaanist Love for Lydia, millest refrään on võetud.

## Välislingid
* "I Love You Always Foreveri" muusikavideo YouTube'is
Tšulõmid

**Tšulõmid**, ka **tšulõmitatarlased**, on Venemaal Siberis elav turgi rahvas, kes kõnelevad tšulõmi-tatari ja vene keelt. Nad on nimetuse saanud Obi lisajõe Tšulõmi järgi, mille ääres nad elutsevad. Nad on arvatud Venemaa väiksearvuliste põlisrahvaste hulka.

Nad elavad peamiselt Tomski oblasti Teguldeti rajoonis, eriti selle keskuses Teguldeti külas, lisaks Krasnojarski krai Tjuhteti rajoonis.

Aastatel 1971–1984 sõlmitud tšulõmmide abieludest oli 55% puhul abikaasaks teise rahvuse esindaja. 2002. aasta Venemaa rahvaloenduse järgi elas riigis 656 tšulõmmi (54 neist elas linnades), kellest 77 kõneles tšulõmi-tatari keelt. 2010. aasta rahvaloenduse andmeil oli tšulõmmide arv vähenenud 355-le, kusjuures keeleoskajaid oli nende hulgas 44. 2021. aasta rahvaloenduse järgi oli neid Venemaal 382.

"Tšulõmitatarlased" on rahvale venelaste antud nimetus. Omanimetus lähtub hõimunimetustest *Küärük*, *Kezik*, *Melez*.

## Viited
Gouves

**Gouves** on vald Põhja-Prantsusmaal Pas-de-Calais' departemangus.

Põllumajandusküla asub 9,7 km Arrasist läänes, teede D56 ja C5 ristumiskoha ümbruses, väikese Gy jõe orus.

## Huviväärsused

* St. Maclou kirik (ja purskkaev), pärineb 19. sajandist.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited
Gouy-en-Artois

**Gouy-en-Artois** (pikardi: *Gouy-in-Artoé*) on vald Põhja-Prantsusmaal Pas-de-Calais' departemangus.

Põllumajandusküla asub 14 km Arrasist edelas, teede D66 ja D34 ristumiskoha ümbruses.

## Huviväärsused

* St. Armandi kirik, pärineb 18. sajandist.
* 17. sajandi taluhoone.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Täpik

**Täpik** (*Argynnis*) on koerlibliklaste sugukonda kuuluv perekond päevaliblikaid.

Perekonda kuulub umbes 40 liiki. Alamperekonna *Speyeria* liigid eraldatakse vahel iseseisvasse perekonda.

## Eesti liigid
**Argynnis adippe* – suur-pärlmuttertäpik
**Argynnis aglaja* – hõbetäpik 
**Argynnis ino* (või *Brenthis ino*) – luhatäpik
**Argynnis laodice* – niidutäpik
**Argynnis niobe* – väike-pärlmuttertäpik
**Argynnis paphia* – rohetäpik

## Vaata ka
*kannikesetäpik (perekond *Boloria*)
*kirburohutäpik (*Boloria eunomia*)
*peegeltäpik (*Issoria lathonia*)
*sootäpik (*Boloria aquilonaris*)
Fabrizio Angileri

**Fabrizio Germán Angileri** (sündinud 15. märtsil 1994 Junínis) on Argentina jalgpallur, kes mängib poolkaitsjana Hispaania kõrgliigaklubis Getafe.

Argentina kõrgliigas debüteeris ta 2013. aasta veebruaris Godoy Cruzi meeskonnas. Aastatel 2019–2022 mängis ta Argentina kõrgliigaklubis River Plate. 2021. aastal tuli ta River Plate'iga Argentina meistriks.

2022. aasta juulis sõlmis ta nelja-aastase lepingu Getafega.

## Saavutused
;River Plate
*Argentina Primera División: 2021
*Copa Argentina: 2019
*Supercopa Argentina: 2019
*Trofeo de Campeones de la Liga Profesional: 2021
*Recopa Sudamericana: 2019

## Viited
Toila-Oru Issandamuutmise kirik

**Toila-Oru Issandamuutmise kirik** oli 1899. aastal Vene suurkaupmehe Grigori Jelissejevi Oru lossi ansamblisse ehitatud õigeusu kodukirik.

Kirik demonteeriti 1935. aastal, kui loss kujundati riigivanema suveresidentsiks.

Kiriku arhitekt oli Jelissejevite perekonnaarhitekt, kunstiteadlane ja kirjastaja Gavril Baranovski. Uusvene stiilis kirik oli mõõtmetelt väike, kompaktse üldlahendusega ja viie saleda torniga katusel. Hoone nurka oli liidetud kirikust vaid veidi kõrgem neljatahuline kellatorn. Kirik valmis vaid kahe kuuga ja selle pühitses 16. augustil 1899 Riia ja Miitavi ülempiiskop Agafangel.

## Viited

## Välislingid
* Kirik 20. sajandi alguse fotol
Kolga (perekonnanimi)

**Kolga** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kolga 242 inimesel: 114 mehel ja 128 naisel. Perekonnanimede levikult oli Kolga meeste puhul 676. kohal ja naiste puhul 652. kohal.

Kolga oli kõige levinum perekonnanimi vanuserühmas 0–4 aastat, kus neid on 10 000 elaniku kohta 2,67.
Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 8,80 inimest.

19. sajandi algul pandi pärisorjusest vabastamise käigus Eesti kihelkondade 13 erinevas mõisavallas talupoegadele nimeks Kolga. Neist Tartumaal Võnnu kihelkonnas ja Võrumaal Urvaste kihelkonnas kahes vallas. 

Nimede eestistamise käigus võeti 1935. ja 1937. aastal Kolga uueks nimeks kolmel juhul, kui loobuti nimedest 	Kariler, Patska ja Sahliht.

## Nime kandjaid
*Marcus Kolga, väliseesti politoloog ja ajakirjanik (1973–)
*Margus Kolga, eesti riigiametnik ja diplomaat (1966–) 
*Voldemar Kolga, eesti psühholoog (1947–2021)

## Viited

## Välislingid
*
Cheick Doucouré

**Cheick Oumar Doucouré** (sündinud 8. jaanuaril 2000 Bamakos) on Mali jalgpallur, kes mängib poolkaitsjana Inglismaa Premier League'i klubis Crystal Palace ja Mali jalgpallikoondises.

Ta alustas jalgpalli mängimist kodumaal, kui liitus 2009. aastal Bamakos jalgpalliakadeemiaga JMG Academy.

2018. aastal liitus ta Prantsusmaa klubiga Lens. Alates hooajast 2018/19 kuulus ta Lensi põhikoosseisu. Aastatel 2020–2022 mängis ta Lensiga kaks hooaega Prantsusmaa kõrgliigas.

2022. aasta juulis sõlmis ta viieaastase lepingu Crystal Palace'iga.

Mali jalgpallikoondises debüteeris 17. novembril 2018 Aafrika rahvaste karikavõistluste valikmängus Gaboni vastu. Ta kuulus Mali koondisse 2019. aasta Aafrika rahvaste karikavõistlustel.

## Viited
Vitali Deineha

**Vitali Deineha** (sündinud 25. oktoobril 1983 Kiievis) on Ukraina vabatahtlik ja ühiskonnategelane, heategevusfondi Naase Elusalt ja meediaprojekti Ukrainian Witness asutaja. Veebruarist kuni septembrini 2023 oli ta Ukraina kaitseministri asetäitja digiarengu küsimustes.

## Elukäik
Deineha sündis 25. oktoobril 1983 Kiievis.

Ta õppis Kiievi Polütehnilises Instituudis rakendusmatemaatika teaduskonnas. Pärast instituudi lõpetamist 2007. aastal tegutses ta IT-spetsialistina. Aastaid hiljem jätkas ta õpinguid Kiievi rahvusvahelises ettevõtlusinstituudis, et täiendada oma juhioskusi. 2020. aastal sai ta sealt magistrikraadi ärijuhtimise erialal.

2014. aasta mais, pärast Venemaa-Ukraina sõja algust asutas Deineha heategevusfondi Naase Elusalt. Aastatel 2016–2017 töötas ta fondi juhtimise kõrvalt ka rahvusvahelise organisatsiooni Transparency International Ukraina haru initsiatiivil loodud sõltumatu kaitsealase korruptsioonivastase komitee nõunikuna.

Hiljem alustas ta tegevust ka ajakirjanikuna, juhtides aastatel 2017–2020 telekanali 24 saadet "Хроніки неоголошеної війни" ('Väljakuulutamata sõja kroonika').

Fondi Naase Elusalt juhtis Deineha kuni 2020. aasta maini, et seejärel valmistuda ümbermaailmareisiks, mis oli olnud ta pikaaegne unistus. Ta asus teele 2021. aasta lõpus, ent saades veebruaris teada sõja peatse eskaleerumise võimalikkusest, otsustas tagasi pöörduda ja jõudis Kiievisse 22. veebruaril, vahetult enne Venemaa täiemahulist sissetungi.

Ukrainasse tagasi jõudnud, asutas ta meediaprojekti Ukrainian Witness, mille eesmärk on jäädvustada sõjaaegset igapäevaelu ja pakkuda seejuures kvaliteetset materjali välismaistele meediaväljaannetele.

Deineha on väitnud, et talle on aastate jooksul korduvalt tehtud ettepanekuid asuda Ukraina kaitseministeeriumi teenistusse. 2023. aasta veebruaris otsustas ta lõpuks vastu võtta pakkumise saada kaitseministri asetäitjaks digiarengu küsimustes. 21. veebruaril 2023 kinnitas valitsus Deineha sellesse ametisse. Pärast Rustem Umjerovi kaitseministriks saamist vabastati ministeeriumisiseste ümberkorralduste käigus ametist kuus ministri asetäitjat, teiste hulgas ka Deineha. 27. septembril 2023 asendati Deineha Katerõna Tšernohorenkoga.

## Tunnustus
*2014 Orden Teenete eest, 3. klass
*2016 Ukraina kaitseministeeriumi medal Ukraina Relvajõudude abistamise eest
*2019 Ivan Mazepa rist
*2022 Orden Teenete eest, 2. klass

## Viited
Plēķi

**Plēķi** on küla (*mazciems*) Lätis Gulbene piirkonnas Galgauska vallas.
 
Küla asub valla põhjaosas. Asulast idas asub Plēķi tiik.
## Viited
Rimstavas

**Rimstavas** on küla (*ciems*) Lätis Gulbene piirkonnas Galgauska vallas.

Küla asub valla kaguosas, Riiast 180, piirkonna keskusest Gulbenest 13 ja valla keskusest Galgauskast 8 km kaugusel. Küla jääb merepinnast 130 meetri kõrgusele.

Rimstavas kujunes teise maailmasõja järgsetel aastatel kui kolhoosi Kopdarbība keskasula. Külas on Rimstavase bussipeatus.

## Elanike arv


* 105 (1970)
* 121 (1979)
* 148 (1989)
* 117 (2000)

* 86 (2011)
* 90 (2017)
* 82 (2021)
* 78 (2025)

## Viited
Sīļi (Galgauska vald)

**Sīļi** on küla (*mazciems*) Lätis Gulbene piirkonnas Galgauska vallas.
 
Küla asub valla kaguosas.

## Viited
Galgauskas muiža

**Galgauskas muiža** (ka **Muiža**, vanasti **Galgauska** või **Galgovska**, tõlkes *Galgauska mõis*) on küla (*mazciems*) Lätis Gulbene piirkonnas Galgauska vallas.
 
Küla asub valla keskosas Tirza jõe kaldal. Asula on kujunenud endise Galgauska mõisa keskuse juurde.

Galgauska mõisakompleks, sealhulgas tootmishoone ja möldri maja, ning Galgauska õigeusu kirik on kohaliku kaitse all olevad kultuurimälestised.

Looduskaitse all on külas kasvav elupuu ümbermõõduga 1,55 meetrit.

## Viited
Gouy-en-Ternois

**Gouy-en-Ternois** on vald Põhja-Prantsusmaal Pas-de-Calais' departemangus.

Väike põllumajandusküla asub 27 km Arrasist läänes, tee D82 ääres.

## Huviväärsused

* St. Vaasti kirik, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Tūjas

**Tūjas** on küla (*mazciems*) Lätis Gulbene piirkonnas Jaungulbene vallas.
 
Küla asub Riiast 202 km kaugusel valla kaguosas, Ušursi järve põhjakaldal.

## Viited
Aduliena

**Aduliena** on küla (*mazciems*) Lätis Gulbene piirkonnas Jaungulbene vallas. 

Küla asub valla lääneosas. Küla on saanud nime Tirza valda jääva Aduliena järve järgi. Külas on Aduliena ja Sveķu skola bussipeatus.

1997. aastal oli külas 128 elanikku, 2000. aastal 107.

## Viited
Clément Grenier

**Clément Jean Camille Grenier** (sündinud 7. jaanuaril 1991 Annonay's) on Prantsusmaa jalgpallur, kes mängib ründava poolkaitsjana Hispaania kõrgliigaklubis Mallorca.

2002. aastal liitus ta Lyoni Olympique'i noorteakadeemiaga. Klubi põhimeeskonnas debüteeris ta Prantsusmaa kõrgliigas hooajal 2009/10. Alates hooajast 2011/12 kuulus ta Lyoni põhikoosseisu. 2012. aastal võitis ta Lyoniga Prantsusmaa karikafinaali ja superkarika. Hooaja 2016/17 teises pooles oli ta Lyonist laenul Itaalia kõrgliigaklubis AS Roma.

2018. aasta jaanuaris sõlmis ta lepingu Prantsusmaa kõrgliigaklubiga Guingamp. Sama aasta juulis sõlmis ta kaheaastase lepingu Prantsusmaa kõrgliigaklubiga Rennesi Stade. 2019. aastal võitis ta klubiga Prantsusmaa karikavõistlused.

2022. aasta märtsis sõlmis ta lepingu Mallorcaga.

Aastatel 2009–2012 mängis Grenier Prantsusmaa noortekoondistes. 2011. aastal saavutas ta Prantsusmaa kuni 20-aastaste koondisega juunioride maailmameistrivõistlustel neljanda koha. Prantsusmaa jalgpallikoondises mängis ta aastatel 2013–2014 kokku viis korda. 2014. aasta mais nimetati ta 2014. aasta maailmameistrivõistlustel osalevasse Prantsusmaa koondisse, kuid vigastuse tõttu pidi ta kohast loobuma ja ta asendati Morgan Schneiderliniga.

## Saavutused
;Lyon
*Coupe de France: 2011–12
*Trophée des Champions: 2012
;Stade Rennais
*Coupe de France: 2018–19

## Välislingid
Radio Love

**Radio Love** oli ainus Inglise raadio Levis ainult Tallinnas ja Harjumaal. 

## Vaata ka
* Eesti raadiojaamade loend

## Viited

## Välislingid
* Radio Love veebikodu
Musteri

**Musteri** on küla (*mazciems*) Lätis Gulbene piirkonnas Galgauska vallas.
 
Küla asub valla lääneosas endise Ieriķi–Gulbene–Abrene raudtee ääres. Asulas on Zāģētava bussipeatus.

Musteri jääb Tirza jõe ja Galgauska veskijärve kaldale.

## Viited
Ušuri

**Ušuri** on küla (*mazciems*) Lätis Gulbene piirkonnas Jaungulbene vallas.
 
Küla asub valla kaguosas, Ušursi järve läänekaldal. Looduskaitse all on külas kasvav tamm ümbermõõduga 4,82 meetrit.

Ušuri kalmistu ja Ušuri muinaskalmed jäävad Līgo valda.

## Viited
Agrumi

**Agrumi** on küla (*mazciems*) Lätis Gulbene piirkonnas Jaungulbene vallas.
 
Küla asub valla põhjaosas. Seal on Agrumi bussipeatus.

## Viited
Institut des hautes études scientifiques

**Institut des hautes études scientifiques** on Pariisis asuv Prantsusmaa teadus- ja õppeasutus, mille asutas 1958. aastal ettevõtja ja matemaatik Léon Motchane koos Robert Oppenheimeri ja Jean Dieudonné abiga.

Institut des hautes études scientifiques'i peetakse Prantsusmaa kõige mainekamaks teadusasutuseks. See on pühendunud ainuüksi uurimistööle, üliõpilaskond puudub. Loengukursused on kõigile avatud ja tasuta. Kool ei väljasta diplomeid ega teaduskraade.   

## Õppejõude
* Jean Bourgain
* Mihhail Gromov
* Maksim Kontsevitš

## Viited

## Välislingid
*IHÉS'i koduleht
Siladzirnavas

**Siladzirnavas** on küla (*mazciems*) Lätis Gulbene piirkonnas Jaungulbene vallas.
 
Küla asub valla keskosas, Liede jõe ääres ja Siladzirnavase järve lõunakaldal. Asulas on Siladzirnavase bussipeatus.

## Viited
Kaipi

**Kaipi** on küla (*mazciems*) Lätis Gulbene piirkonnas Jaungulbene vallas.
 
Küla asub valla edelaosas Grīvupīte oja ääres. Asulas on Līkumi ja Kaipi bussipeatus.

## Viited
Aleksander Tulk

**Aleksander Tulk** (25. august 1929 Narva – 22. mai 1990 Tallinn) oli eesti allveesportlane, treener ja õpetaja. 

## Haridus
Tulk lõpetas 1949. aastal Tallinna Merekooli ja 1956. aastal Leningradis Lesgafti Kehakultuuri Instituudi. 

## Sportlaskarjäär
Ujumistreeninguid alustas ta koolipäevil Friedel Raudsepa õpilasena. Allveesporti hakkas harrastama 1958. aastal, olles ühtlasi Eesti allveespordi ellukutsujaid. Võitis 1969. aastal EM-il kulla. NSV Liidu meistrivõistlustel sai 1961–1974 9 kulda, 5 hõbedat ja 1 pronksi, 1968 tuli NSV Liidu absoluutseks meistriks. Eesti meistrivõistlustel võitis 1961–75 lestaujumises, allveeorienteerumises ja allveekalapüügis kokku 17 medalit. Meistersportlane (1963), suurmeister (1973), NSV Liidu teeneline treener (1968). Kuulus 1960–77 Eesti ja 1969–73 ka NSV Liidu koondisse. Oli Vladimir Girsi soodimehena medalivõitjaid ka NSV Liidu jääpurjetamise meistrivõistlustel.

## Töö
Tulk töötas pärast merekooli lõpetamist jäälõhkujal Jermak, hiljem Tallinna 25. Keskkoolis ja Tallinna Kaubandustehnikumis kehalise kasvatuse õpetajana. 

Õpilasi: Peeter Vaik, Tiiu Kaaret, Boriss Popov, Lembit Tooman, Reet Tölp, Ando Ahven, Kaie Part. Kuulus Allveespordiföderatsiooni presiidiumi.
Krapa

**Krapa** on küla (*ciems*) Lätis Gulbene piirkonnas Daukstese vallas.

Küla asub valla lääneosas, Riiast 185, piirkonna keskusest Gulbenest 9 ja valla keskusest Starist 5 km kaugusel. Krapa jääb merepinnast 145 meetri kõrgusele. Külas on Krapas centrsi ja Krapa bussipeatus.

Krapa on kujunenud endise Krapa mõisa (*Kroppenhof*) keskuse juurde. Krapa mõisakompleks, sealhulgas laut, ait ja mõisavalitseja maja, on kohaliku kaitse all olevad muinsusmälestised. Riikliku kaitse all on küla lähistel asuv Krapa linnamägi.

Looduskaitse all on Krapa saar ja Skujiņase saar.

## Elanike arv


* 100 (1970)
* 149 (1979)
* 95 (1989)
* 89 (2000)

* 57 (2011)
* 86 (2017)
* 62 (2021)
* 70 (2025)


## Viited
Suur Kremli palee

**Suur Kremli palee** (vene keeles *Большой Кремлёвский дворец*) on administratiivhoone Moskva Kremlis Venemaal, ehitatud aastail 1837–1849 Borovitsi künkale, kus alates 14. sajandist oli asunud Moskva suurvürstide mõis. Hoone on pseudovene stiilis, selle projekteeris arhitektide töörühm Konstantin Thoni juhtimisel (kes on ühtlasi ka Relvapalati ja Lunastaja Kristuse katedraali arhitekt). Hoone pidi rõhutama Venemaa isevalitsuse suurust ja võimu.

## Viited
Daukstes

**Daukstes** on küla (*ciems*) Lätis Gulbene piirkonnas Daukstese vallas. 

Küla asub valla idaosas, Riiast 198, piirkonna keskusest Gulbenest 12 ja valla keskusest Starist 6,5 km kaugusel. Küla jääb merepinnast 110 meetri kõrgusele Audīle jõe kaldale. Dauksteses on postkontor ja raamatukogu, seal asub Daukstese bussipeatus. Aastani 2016 oli külas ka põhikool.

Daukstes rajati II maailmasõja järgsetel aastatel kui kolhoosi Uzvara keskasula. 

Looduskaitse all on tamm ümbermõõduga 4,33 meetrit.

## Elanike arv


* 130 (1989)
* 94 (2000)
* 89 (2011)

* 88 (2017)
* 70 (2021)
* 86 (2025)


## Viited
Mitmetaktiline paus

**Mitmetaktiline paus** (inglise keeles *multi-measure rest*, *multiple bar rest*, saksa keeles *Mehrtaktpause*) on muusikas paus, mis vältab kaks või rohkem tervet takti. Mitmetaktiline paus on levinud orkestriteoste partiides, kus on tavaline, et kõik pillid ei mängi kogu aeg teose algusest lõpuni.

Mitmetaktilist pausi on noodikirjas märgitud erinevalt. Üks tänapäeval levinud märkimisviis koosneb pikast paksust mõlemas otsas seriifidega horisontaaljoonest noodijoonestiku keskmisel joonel ja arvust selle kohal, mis märgib pausi taktide hulka.

Juhul, kui mitmetaktilise pausi ajal muutub helistik või taktimõõt, tuleb selguse mõttes paus noodikirjas vastavalt mitmeks osaks jagada. Samuti tuleb paus jagada pausi jooksul esineva kahekordse taktijoone korral.

## Vaata ka
*tervetaktipaus
**[[tacet]]*
Briči

**Briči** on küla (*mazciems*) Lätis Gulbene piirkonnas Daukstese vallas.
 
Küla asub valla edelaosas, Mārki Suursoo kaguserval. Küla eraldab soost Nidrīte jõgi. Soo on looduskaitse all, kaitse all on ka külas kasvav tamm ümbermõõduga 4,84 meetrit.

Külas on Jaunsētase, Briči ja Priedkalni bussipeatus.

Priedkalni muinaskalmed on muinsusmälestisena riikliku kaitse all.

## Viited
Grīvas

**Grīvas** on küla (*mazciems*) Lätis Gulbene piirkonnas Jaungulbene vallas.
 
Küla asub valla edelaosas Grīvupīte oja ääres.

## Viited
Elstes

**Elstes** on küla (*mazciems*) Lätis Gulbene piirkonnas Daukstese vallas.
 
Elstes asub valla keskosas. Külla jäi Pļaviņase–Gulbene raudteel asunud Elste raudteepeatus. Seal asub Elstese bussipeatus.

Külas kasvav mänd ümbermõõduga 4,06 meetrit on looduskaitse all.

## Viited
Theodor Gehlhaar

**Carl Theodor Gehlhaar** (1805 Limbaži – 1871 Limbaži) oli baltisaksa graafik, maalija ja apteeker.

## Töid
 

Niguliste kirik Tallinnas. 1850, AM 7120 1 G 134.tif | Niguliste kirik
Vana turg Tallinnas. Der Alte Markt zu Reval,.tif | Vana turg Tallinnas
File:Suur turg Tallinnas. Markt zu Reval, AM 6953 G 27.tif|Suur turg Tallinnas
Viru tänav Tallinnas, AM 7122 1 G 139.tif | Viru tänav Tallinnas (1850)
File:Graafika, Mustpeade maja Tallinnas. 1850, AM 7117 2 G 130.tif|Mustpeade maja Tallinnas (1850)
File:Toomvärav Tallinnas.tif|Toomvärav Tallinnas
File:Viru värava sisevaade, AM 6780 G 3853.tif|Viru värava sisevaade
File:Hobuselaat; Der Pferdemarkt, AM 13336 G 4154.tif|Hobuselaat
Kiigel, AM 13337 G 4155.tif | Kiigel, graafika Theodor Gehlhaar, värviline litograafia Georg Friedrich Schlater
File:Kõrtsistseen. Krugsscene, AM 13333 G 4148.tif|Kõrtsistseen
File:Pulmaliste kojusõit kirikust, AM 13335 G 4149.tif|Pulmaliste kojusõit kirikust
File:Tanu pähepanemine, AM 13339 G 4150.tif|Tanu pähepanemine
Lejasandži

**Lejasandži** on küla (*mazciems*) Lätis Gulbene piirkonnas Daukstese vallas.

Lejasandži asub valla lääneosas Pļaviņase–Gulbene raudtee ääres.

Külas kasvav Elstese saar ümbermõõduga 4,6 meetrit on looduskaitse all.

Asulas on Elstes krustojumsi ja Pastsi bussipeatus.

## Viited
S-350

**50R6A S-350 Vitjaz** (vene keeles С-350 Витязь) on Venemaa keskmaa õhutõrjesüsteem, mille arendas välja GSKB Almaz-Antei. GRAU indeks 50R6A.

See on mõeldud välja vahetama vanemaid S-300PS süsteeme.

## Vaata ka
* S-200
* S-300
* S-400
*50K6E juhtimispunkt
*50N6E radarisõiduk

## Välislingid
*
Gouy-sous-Bellonne

**Gouy-sous-Bellonne** on vald Põhja-Prantsusmaal Pas-de-Calais' departemangus.

Põllumajandusküla asub 24 km Arrasist idas, teede D956 ja D45 ristumiskoha ümbruses.

## Huviväärsused

* St. Georges'i kirik, pärast Esimest maailmasõda koos ülejäänud külaga uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Graincourt-lès-Havrincourt

**Graincourt-lès-Havrincourt** on vald Põhja-Prantsusmaal Pas-de-Calais' departemangus.

Põllumajandusküla asub 35 km Arrasist kagus, teede D15 ja C5 ristumiskoha ümbruses. Kiirteede A26 ja A2 liiklussõlm asub külast vaid 800 m kaugusel.

## Huviväärsused

* St. Martini kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Šļaukas

**Šļaukas** on küla (*mazciems*) Lätis Gulbene piirkonnas Daukstese vallas.
 
Küla asub valla lääneosas. Looduskaitse all on üks nimetu tamm, Priedīši saar ja Šļaukase tamm.

## Viited
Līves (Daukstese vald)

**Līves** on küla (*mazciems*) Lätis Gulbene piirkonnas Daukstese vallas.

Küla asub valla põhjaosas Āriņupīte oja kaldal. Asulas on Līvese bussipeatus.

## Viited
Vienvārstes

**Vienvārstes** on küla (*mazciems*) Lätis Gulbene piirkonnas Daukstese vallas.
 
Vienvārstes asub valla kirdeosas Pļaviņase–Gulbene raudtee ääres.

Külas kasvav Vienvārstese tamm ümbermõõduga 7 meetrit on looduskaitse all.

## Viited
Siltais

**Siltais** (mõnes allikas ka **Siltāji**) on küla (*mazciems*) Lätis Gulbene piirkonnas Līgo vallas.

Küla asub valla loodeosas Pļaviņase–Gulbene raudtee ääres. Külas asub Siltaise bussipeatus. 

## Viited
Jaunāmuiža (Līgo vald)

**Jaunāmuiža** on küla (*mazciems*) Lätis Gulbene piirkonnas Līgo vallas.

Küla asub valla põhjaosas Pļaviņase–Gulbene raudtee ääres.

## Viited
Feel So Close

"**Feel So Close**" on šoti DJ Calvin Harrise laul, mis avaldati teise singlina tema kolmandalt stuudioalbumilt "18 Months" (2012). Sõnade saamiseks ja eraldiseismiseks pidi Harris selle laulu juurde laulmise juurde tagasi pöörduma, olles eelnevalt teatanud, et on kontserdil laulmise lõpetanud. 2012. aasta lõpuks oli seda lugu USA-s müüdud üle 2,17 miljoni eksemplari.

## Välislingid
*"Feel So Close'i" muusikavideo YouTube'is
Līgomuiža

**Līgomuiža** on küla (*mazciems*) Lätis Gulbene piirkonnas Līgo vallas.

Küla asub valla lääneosas Asarupe jõe ääres. Külas on Varītese bussipeatus.
 
## Viited
My Way (Calvin Harrise laul)

"**My Way**" on šoti DJ ja produtsendi Calvin Harrise laul. Lugu avaldati 16. septembril 2016. Harris teatas singlist oma Twitteri lehel viis päeva enne selle avaldamist. Sarnaselt oma eelmistele 2010. aastate singlitele "Summer" ja "Feel So Close", naaseb Harris vokalistina. See saavutas Ühendkuningriigi singlite edetabelis 4. koha. Väljaspool Ühendkuningriiki tõusis singel edetabelite esikohale Tšehhi Vabariigis ja Ungaris ning jõudis edetabeli esikümnesse Austraalias, Austrias, Belgias, Prantsusmaal, Saksamaal, Iisraelis, Liibanonis, Hollandis, Uus-Meremaal, Norras, Paraguays, Poolas, Iirimaal, Slovakkias, Rootsis ja Šveitsis ning edetabelite esikümnes Kanadas, Taanis, Soomes, Itaalias, Portugalis ja Hispaanias.

## Välislingid
*"My Way" muusikavideo YouTube'is
Jaume Costa

**Jaume Vicent Costa Jordá** (sündinud 18. märtsil 1988 Valencias) on Hispaania jalgpallur, kes mängib vasakkaitsjana Hispaania kõrgliigaklubis RCD Mallorca.

Ta alustas klubikarjääri kodulinnaklubis Valencia CF. Aastatel 2007–2009 mängis ta Valencia reservmeeskonnas Hispaania tugevuselt neljandas ja kolmandas liigas. Valencia põhimeeskonnas debüteeris ta 4. detsembril 2008 UEFA karikavõistluste alagrupimängus Club Brugge vastu. Hooajal 2009/10 oli ta laenul Hispaania esiliigaklubis Cádiz.

2010. aasta suvel liitus ta Villarrealiga. Esimesel kahel hooajal mängis ta põhiliselt Villarreali reservmeeskonnas Hispaania tugevuselt kolmandas liigas. Villarreali põhikoosseisu kuulus ta alates hooajast 2012/13. Hooajal 2019/20 oli ta Villarrealist laenul Valencias.

2021. aasta juulis sõlmis ta kaheaastase lepingu äsja Hispaania kõrgliigasse tõusnud Mallorcaga.

Aastatel 2004–2005 mängis Costa Hispaania kuni 16-aastaste ja kuni 17-aastaste koondistes.

## Saavutused
;Villarreal
*UEFA Euroopa Liiga: 2020–21
Carlsbad

**Carlsbad** on linn USA-s California osariigis San Diego maakonnas Santa Catalina lahe ääres. See asub Los Angelese kesklinnast 140 km kaugusel lõunas ja San Diego kesklinnast 56 km kaugusel põhjas. Carlsbad piirneb põhjas Oceanside'i, läänes Vista ja San Marcose ning lõunas Encinitase linnaga.

Elanike arv on 2020. aasta rahvaloenduse seisuga 114,746. 2010. aastal oli seal 105 328 elanikku. See on elanike arvult maakonna viies linn. 2010. aasta rahvaloenduse andmetel moodustasid 82,8% elanikest valged, 7,1% aasialased ja 1,3% afroameeriklased. Ladinaameeriklaste osatähtsus oli 13,3%.

Esimesena uuris California lõunaosa sisemaa piirkonda 1769. aastal hispaanlaste Portolá ekspeditsioon. 1880. aastatel rajas praeguse Carlsbandi piirkonda kaevu John Frazier. Ta hakkas raudteejaamas vett pakkuma ja peagi sai see koht nimeks Frazier's Station. Mõni aeg hiljem rajati teine kaev, mille vett uurides selgus, et see sarnaneb vetega, mis on maailmas tuntud tervistava toime poolest. Tänu sellele nimetati linn Euroopas Böömimaal asuva Karlsbadi (praegune Karlovy Vary) järgi, mis on tuntud oma spaade poolest. 1880. aastate teisel poolel hakati piirkonnas ulatuslikult tegelema põllumajandusega. Muuhulgas kasvatati seal tsitrusi, avokaadosid ja oliive.

Carlsbad sai linnaõigused 16. juulil 1952.

Carlsbadis valitseb vahemereline kliima. Talved on pehmed ja mõõdukate sademetega. Alla nulli langeb õhutemperatuur harva. Maist septembrini sajab väga harva, kuid suvekuudel võib esineda udu. Kõige soojem on ilm septembris ja oktoobris, mil Carlsbadini küündivad sisemaalt ookeani poole puhuvad kuumad Santa Ana tuuled.

Keskmine sissetulek leibkonna kohta aastas on Carlsbadis umbes 105 000 dollarit, millega kuulub Carlsbad California viie jõukama linna hulka.

Linnas asub 1999. aastal avatud teemapark Legoland California. 1976. aasta märtsis avati Carlsbadis California osariigi esimene rulapark. See pole küll säilinud, sest selle kohale rajati hiljem tööstuspiirkond.

Linna läbib kiirtee Interstate 5.

Carlsbadi sõpruslinnad on Futtsu Jaapanis (alates 1998. aastast) ja Karlovy Vary Tšehhis.

## Viited

## Välislingid

* Koduleht
Summer (Calvin Harrise laul)

"**Summer**" on šoti DJ Calvin Harrise laul, mis avaldati  14. märtsil 2014 teise singlina tema neljandalt stuudioalbumilt "Motion" (2014). Sarnaselt oma varasema singliga "Feel So Close" ja hilisemale singlile "My Way", naaseb Harris vokalistina singlil "Summer". Juuresoleva muusikavideo režissöör on Emil Nava ja see esilinastus 6. aprillil 2014.

Lugu debüteeris Ühendkuningriigi singlite edetabelis esikohal, saades Harrise kuuendaks Ühendkuningriigi esinumbriks. See saavutas Billboard Hot 100 edetabelis 7. koha, olles tema esikümnes ja kokkuvõttes kolmas hitt ning 2014. aasta juuli seisuga oli see Ameerika Ühendriikides müüdud üle miljoni eksemplari. "Summer" on saanud Briti singli ja Briti aasta artistivideo nominatsioonid 2015. aasta Brit Awardsil.

## Välislingid
*"Summeri" muusikavideo YouTube'is
2023. aasta meeste Euroopa meistrivõistlused võrkpallis

**2023. aasta Euroopa meistrivõistlused võrkpallis** olid 33. meeste Euroopa meistrivõistlused võrkpallis, mida korraldas Euroopa Võrkpalliliit CEV. Finaalturniir toimus neljas riigis: Itaalias, Bulgaarias, Põhja-Makedoonias ja Iisraelis. Kokku kvalifitseerus võistlustele 24 Euroopa võrkpallikoondist.

Teist korda krooniti Euroopa meistriks Poola, kes võitis finaalis 3:0 Itaaliat. Turniiri kõige väärtuslikumaks mängijaks (MVP) valiti Poola nurgaründaja Wilfredo León Venero.

Eesti võrkpallikoondis kvalifitseerus finaalturniirile valiksarja kaudu. Ühe võidu ja nelja kaotusega saadi alagrupis 5. ja lõpparvestuses 20. koht.

## Kvalifitseerunud võistkonnad
Itaalia, Bulgaaria, Põhja-Makedoonia ja Iisrael kvalifitseerusid finaalturniirile korraldajatena. Algul jagati 2021. aasta EM-i kaheksale parimale (va korraldajatena juba koha saanud) koht finaalturniirile, kuid poliitilistel põhjustel eemaldati võistlustelt Venemaa. Ukraina sai algselt võistluste korraldusõiguse, kuid sõja puhkemise tõttu nad seda teha ei saanud ning nemad said tekkinud asenduskoha. Valiksarja kaudu kvalifitseerus finaalturniirile lisaks 12 Euroopa võrkpallikoondist.

## Alagruppide protseduur
### Alagruppide moodustamine
# Korraldaja riigid asetatakse erinevatesse alagruppidesse (Itaalia alagrupis A, Bulgaaria alagrupis B, Põhja-Makedoonia alagrupis C ning Iisrael alagrupis D).
# Eelnevate meistrivõistluste kaks parimat loositakse erinevatesse alagruppidesse.
# Korraldajad saavad valida oma alagruppi ühe võistlustele kvalifitseerunud võistkonna.
# Ülejäänud võistkonnad jagatakse CEV rahvuste edetabeli koha alusel alanevas järjekorras erinevatesse loosikaussidesse ning loositakse alagruppidesse.

Loosimine toimus 16. novembril 2022 Napolis, Itaalias.

### Edasipääseja selgitamine
# Võidetud mängud (mängud võidetud/mängud kaotatud)
# Kui võistkonnad jäävad viiki, siis arvestatakse võidetud punkte:
#* 3 punkti: mäng võidetud 3:0 või 3:1
#* 2 punkti: mäng võidetud 3:2
#* 1 punkt: mäng kaotatud 2:3
#* 0 punkti: mäng kaotatud 0:3 või 1:3
# Kui võistkonnad on viigis ka selles arvestuses, siis selgitatakse võitja alljärgnevas järjekorras:
#* Geimide jagatis: järjestus selgitatakse kõigi võidetud geimide jagamisel kõigi kaotatud geimidega.
#* Punktide jagatis: kui geimide jagatise põhjal viik püsib, selgitatakse järjestus kõigi saadud punktide jagamisel kõigi kaotatud punktidega.
#* Kui viik püsib ka punktide jagatise arvestuses, selgitatakse võitja võrdsete meeskondade omavaheliste mängude põhjal. Kui võrdsed on kolm või rohkem meeskonda, siis arvestatakse ainult nende meeskondade omavahelisi mänge.

## Alagrupiturniir
* Iga alagrupi neli paremat võistkonda pääsevad väljalangemismängudele.

### A-alagrupp

* **Asukoht:**  Rooma, Perugia ja Napoli

Allikas: CEV

### B-alagrupp

* **Asukoht:**  Varna

Allikas: CEV

### C-alagrupp

* **Asukoht:**  Skopje

Allikas: CEV

### D-alagrupp

* **Asukoht:**  Tel Aviv

Allikas: CEV

## Väljalangemismängud

Allikas: CEV koduleht

## Lõppjärjestus

Allikas: CEV arhiiv

## Viited


## Välislingid
* EM 2023 CEV Koduleht
Bhava

**Bhava** ehk **olemasolu** (sanskriti keeles *bhava*; tiibeti keeles *srid pa*; hiina keeles 有 *you*; jaapani keeles *yū*) on budismis oluline mõiste.

Olemasolu võib budistlikus kosmoloogias olla kolmikilma sünonüüm, kuid see võib tähistada ka kujude valda või ihade valda.

Olemasolu ehk saamine on sõltuvusliku tekkimise ahela 10. lüli tähenduses ‘olevaks saamine’.

Olemasolu sansaaras võib juba ise olla takistuseks või meelemürgiks vainsel edenemisel virgumise poole. 

## Vaata ka

Kuus olemasolu valdkonda
Sky Classics

**Sky Classics** oli ainus Eesti klassikalise muusika raadio. Levis ainult Tallinnas ja Harjumaal sagedusel 93,8.

## Vaata ka
* Eesti raadiojaamade loend

## Viited

## Välislingid
* Sky Classicsi koduleht